[{"text_idx": "#000004", "text": "Dros y flwyddyn nesaf (2022-23) bydd Menter Iaith Abertawe yn gwahodd cyfres o artistiaid mwyaf cyffrous Cymru i amrywiaeth o leoliadau eiconig ar draws dinas Abertawe."}, {"text_idx": "#000005", "text": "Bydd y sesiynau byw arbennig yma, wedi recordio mewn partneriaeth a\u0302 Ffoto Nant a Stiwdio Sain, yn cynnwys artistiaid yn defnyddio\u2019r iaith Gymraeg mewn ffyrdd amrywiol a chyffrous. Bwriad y sesiynau yw cyflwyno\u2019r iaith Gymraeg i lefydd newydd a gwahanol, yn ogystal a\u0302 chynnig platfform ychwanegol i artistiaid newydd."}, {"text_idx": "#000008", "text": "Bitw yn Derrick\u2019s Music, Abertawe"}, {"text_idx": "#000011", "text": "Beth sydd \u2018mlaen yn Ty Tawe a phrynu tocynnau yma!"}, {"text_idx": "#000012", "text": "Fe wnaeth y lleoliad cerddoriaeth poblogaidd Ty\u0302 Tawe yn Abertawe, ail-lansio yn ystod mis Ebrill gyda chyfres o gigs yn dathlu cerddoriaeth gyfoes iaith Gymraeg."}, {"text_idx": "#000013", "text": "Wedi ei agor yn wreiddiol yn 1987, mae Canolfan Cymraeg Ty\u0302 Tawe yn gartref i siop lyfrau, caffi, ystafelloedd cyfarfod a swyddfeydd, yn ogystal a\u0302 lleoliad perfformio hyblyg. Yn dilyn cyfres o gigs acwstig yn y bar, ail-agorodd y brif neuadd ym mis Hydref 2021 wedi gwaith adnewyddu sylweddol ar yr adeilad. Mae\u2019r gwaith diweddaraf sydd newydd ei gwblhau gyda chefnogaeth Cronfa Cyfalaf Cerddoriaeth Cymru Greadigol wedi ychwanegu offer sain a golau newydd, gan drawsnewid y neuadd yn lleoliad cyfoes ar gyfer theatr, comedi, llenyddiaeth, a cherddoriaeth o bob genre."}, {"text_idx": "#000014", "text": "Mae\u2019r gyfres yma o gigs yn dathlu\u2019r lleoliad yn dechrau ar nos Wener y 29ain o Ebrill gyda pherfformiadau gan Mark Roberts, cyd-sylfaenydd y bandiau eiconig Y Cyrff a Catatonia sydd nawr yn rhyddhau recordiau ardderchog fel MR, a SYBS, y band post-punk cyffrous sy\u2019n rhyddhau ar Recordiau Libertino."}, {"text_idx": "#000015", "text": "Yn gorffen y noson ar nos Sadwrn y 30ain o Ebrill bydd y cerddor pop electronig, cynhyrchydd, ac artist, Ani Glass. Bydd Ani yn chwarae caneuon o\u2019i record gyntaf anhygoel \u201cMirores\u201d, yn ogystal a\u0302 rhai o\u2019r record newydd. Yn cefnogi Ani mae Ea\u0308dyth, yr artist pop electronig sydd wedi rhyddhau cyfres o senglau dwyieithog gwych dros y blynyddoedd diwethaf, a Bitw, prosiect unigol Gruff ab Arwel sydd wedi chwarae gydag artistiaid amrywiol fel Gruff Rhys a Eleanor Friedberger. Mae\u2019r gig nos Sadwrn hefyd yn cynnwys \u201cSesiwn Soundcheck\u201d mewn cydweithrediad a\u0302\u2019r Gymuned Lleoliadau Annibynnol. Bydd grw\u0302p o bobl ifanc yn cael eu croesawu i\u2019r lleoliad cyn i\u2019r drysau agor i wylio\u2019r soundcheck, cwrdd a\u0302\u2019r artistiaid a\u2019r staff, a dysgu mwy am yrfaoedd posib yn y diwydiant cerddoriaeth."}, {"text_idx": "#000016", "text": "Yn cwblhau\u2019r gyfres mae noson yng nghwmni N\u2019famady Kouyate\u0301 a Danielle Lewis ar nos Wener y 6ed o Fai. Mae N\u2019famady yn dychwelyd i Abertawe am set lawn ar o\u0302l ei berfformiad fel rhan o\u2019r W\u0302yl Ymylol yn 2021, a bydd yn perfformio caneuon o\u2019r EP \u201cAros i Fi Yna\u201d a llawer mwy. Wedi rhyddhau ei record gyntaf \u201cDreaming In Slow Motion\u201d yn ystod 2021, bydd Danielle yn chwarae set agoriadol dwyieithog arbennig."}, {"text_idx": "#000022", "text": "Mentrau Iaith Cymru is an equal opportunities employer committed to promoting equality, diversity and inclusion."}]